fr hu hu hu hu hu hu hu hu hu hu hu hu hu hu hu hu it hu hu hu hu hu hu sk hu hu hu fr hu hu et hu hu hu en pl en de en fr fr en en de en en en pl en de fr sv en de hu fr sk fr en hu it fr hu fr hu hu hu hu hu hu hu hu hu ca hu nl it fr hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu pl hu hu hu en hu hu hu hu de de hu hu hu cs hu de hu hu hu de de hu hu hu hu hu hu hu hu hu hu hu hu
Andrej Ivanovics Lavrov – Wikipédia
Andrej Ivanovics Lavrov (Krasznodar, 1962. március 26.– ) háromszoros olimpiai bajnok szovjet, majd orosz válogatott kézilabdázó, kapus.
1962. március 26. (60 éves)
1 A profi egyesületekben játszott mérkőzések és gólok csak a bajnoki mérkőzések adatait tartalmazzák.
A Wikimédia Commons tartalmaz Andrej Lavrov témájú médiaállományokat.
Lavrov pályafutását a SZKIF Krasznodarban kezdte, akikkel 1990-ben IHF-kupát, 1991-ben és 1992-ben pedig bajnoki címet nyert. 1992-ben csatlakozott a német másodosztályú TuS 04 Kaiserslautern-Dansenberg csapatához.[1] 1993-tól három éven át szerepelt Franciaországba, majd visszatért a német bajnokságba és a TV Niederwürzbach játékosa lett.[2] Miután a klub kiesett a Bundesligából, 1999-ben a Badel Zagrebben folytatta pályafutását.[3] 2000-ben és 2001-ben a horvát bajnok volt a csapattal, majd amikor a klub pénzügyi nehézségek miatt megvált több meghatározó játékosától, Lavrov visszatért a SZKIF Krasznodarhoz, majd rövid idő múlva a német TuS Nettelstedthez igazolt.[4]
2004. március 5-én szerződött az akkor még Kronau-Östringen néven szereplő Rhein-Neckar Löwenhez,[5] amely kiesett a másodosztályba, így Lavrov is elhagyta a csapatot. 2004-től 2005-ig a Melsungen játékosa volt.[6]
Lavrov az egyetlen sportoló, aki három olimpiai aranyérmet három különböző nemzet csapatával nyert meg. 1988-ban a Szovjetunióért, 1992-ben a FÁK, 2000-ben Oroszország színeiben szerzett ötkarikás aranyérmet. Emellett az egyetlen háromszoros olimpiai bajnok kézilabdázó. 2004-ben, 42 éves korában megnyerte negyedik olimpiai érmet is Athénban, amikor az orosz válogatottal bronzérmet szerzett.
2001-ben Oroszországban az évszázad kézilabdázójává választották.[7] Az IHF évszázad kézilabdázója szavazásán a harmadik helyen végzett Magnus Wislander és Talant Dujsebajev mögött.[8]
2005-ben visszatért Oroszországba, majd a Sportminisztérium munkatársaként a sportág népszerűsítéséért kezdett dolgozni.[9]
Szovjet bajnok: 1991, 1992
Horvát bajnok: 2000, 2001
↑ Archiválva [Dátum hiányzik] dátummal a(z) www.abendblatt.de archívumban Hiba: ismeretlen archívum-URL
↑ archiv.thw-handball.de vom 12. Oktober 1998: Gegnerkader TV Niederwürzbach Saison 1997/98, 2009. március 18.
↑ archiv.thw-handball.de: Gegnerkader Badel Zagreb 1999/2000
↑ archiv.thw-handball.de Gegnerkader TuS Nettelstedt 2002/03, 2015. január 24.
↑ archiv.thw-handball.de Gegnerkader SG Kronau/Östringen 2003/04, 2015. január 24.
↑ archiv.thw-handball.de Gegnerkader MT Melsungen 2005/06, 2015. január 24.
↑ abc.net.au vom 4. August 2004: Andrej Lavrov: Shooting for fourth gold, 2007. október 6.
↑ archiv.thw-handball.de Wislander "Welt-Handballer des Jahrhunderts", 2008. június 19.
↑ archiv.thw-handball.de Stefan Lövgren spielt für Weltauswahl in Moskau, 2005. december 28.
Andrej Ivanovics Lavrov profilja az Olympedia oldalán
Andrej Lavrov a Rhein-Neckar Löwen honalpján
Wagner A, in Die Welt vom 14. August 2004, Wenn ein 42-Jähriger seinen Rekord jagt – Russe Andrej Lawrow will viertes Handballgold
A lap eredeti címe: „https://hu.wikipedia.org/w/index.php?title=Andrej_Ivanovics_Lavrov&oldid=24588982”
Utoljára szerkesztve 2022. január 16., 16:27-kor
A lap utolsó módosítása: 2022. január 16., 16:27
A lap szövege CC BY-SA 3.0 alatt érhető el, ha nincs külön jelölve.